2018 yilda jahon kinematografi kassa yig‘imlari bo‘yicha mutlaq rekord o‘rnatdi. Umumiy tushum 41,7 mlrd dollarni tashkil qilgan. Ta’kidlanishicha, o‘tgan yilga nisbatan bu qiymat 2,7 foizga oshgan. Prokatda 4 ta film 1 mlrd dollardan ko‘proq pul yig‘di. Bular: “Qasoskorlar: cheksizlik urushi”, “Qora pantera”, “Yura davri 2” va “Superoila 2”. Shuningdek, “Venom”, “Bajarilmas topshiriq: oqibatlar” va “Dedpul 2” filmlari ham katta mablag‘ keltirgan.